
 PARLAMENTUL  ROMÂNIEI

CAMERA DEPUTAŢILOR
	      Comisia Juridică, de  

      Disciplină  şi Imunităţi

        Nr. 4c-11/1219/2014
	                     Comisia pentru agricultură,
                     silvicultură, industrie alimentară 
                     şi servicii specifice

                     Nr. 4c-4/509/2014

	
	


    RAPORT COMUN
asupra  propunerii legislative privind modificarea alineatului (7) al articolului 28 din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997
(Pl. x  559/2014)
În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi împreună cu Comisia pentru agricultură, silvicultură, industrie alimentară, au fost sesizate spre dezbatere în fond, cu propunerea legislativă privind modificarea alineatului (7) al articolului 28 din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, trimisă cu adresa nr. Pl- x 559 din 8 decembrie 2014, înregistrată sub nr. 4c-11/1219 din 9 decembrie 2014 şi respectiv sub nr. 4c-4/506 din 9 decembrie 2014, la Comisia pentru agricultură, silvicultură, industrie alimentară şi servicii specifice.
Potrivit prevederilor art. 75 din Constituţia României, republicată, şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.

Senatul, în calitate de primă Cameră sesizată, a respins iniţiativa legislativă în şedinţa din 2 decembrie 2014.

Consiliul Legislativ a avizat favorabil proiectul legislativ, cu observaţii şi propuneri, conform avizului nr. 431 din 18 aprilie 2014.

Propunerea legislativă supus dezbaterii are ca obiect de reglementare modificarea alin. (7) al art. 28 din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, cu modificările şi completările ulterioare, în scopul creării cadrului normativ necesar pentru înstrăinarea terenurilor forestiere aparţinând unor forme asociative în vederea susţinerii unor proiecte de utilitate publică de interes local sau naţional.
Comisia pentru administraţie publică a transmis, cu adresa nr. 4c-6/390 din 31 martie 2015, un aviz negativ al propunerii  legislative.

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei pentru agricultură, silvicultură au examinat iniţiativa legislativă în şedinţa din data de 24 februarie 2015. Membrii Comisiei juridice au examinat iniţiativa legislativă în şedinţa din data de 5 mai 2015.
La lucrările Comisiei pentru agricultură  au fost prezenţi 33 de deputaţi, din numărul total de 37 membrii ai comisiei. Din numărul total de 25 membri ai Comisiei juridice, de disciplină şi imunităţi, la şedinţă au participat 22 de deputaţi. 

În urma dezbaterilor, cele două Comisii sesizate în fond, au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, Raportul de respingere a propunerii legislative privind modificarea alineatului (7) al articolului 28 din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, întrucât, obiectul acesteia se regăseşte şi în cuprinsul Legii nr. 46/2008 – Codul silvic, cu modificările şi completările ulterioare.
În raport cu obiectul şi conţinutul reglementării, iniţiativa legislativă face parte din categoria legilor organice.
           PREŞEDINTE,                                         

              PREŞEDINTE,   
       Liviu-Bogdan CIUCĂ                         


            Nini SĂPUNARU                

      SECRETAR
Sorin Constantin STRAGEA


             
   Costel ŞOPTICĂ

 Şef serviciu,
 Bucur Ciprian,


Consilier parlamentar, 






            Expert parlamentar,        
Roxana Zegrean                                                                           
                                  Ioana Goţa

